[{"text_idx": "#000002", "text": "De la pasinta 28a de marto g\u0302is la 1a de aprilo okazis en la internacia kulturcentro de Hammamet (Tunizio), la 8a Mezorienta kaj Nordafrika Esperanto-Kunveno. C\u0302i-jare, kelkaj tagoj antau\u0306 la arang\u0302o, okazis atencoj en la c\u0302efurbo de la lando, sed ankau\u0306 okazis la Monda Socia Forumo. Tial, krom la interkultura dialogo, kiu normale karakterigas tiun eventon, elstaris la internacia solidaro al la tunizia popolo."}, {"text_idx": "#000003", "text": "Rimarkindas, ke pluraj alig\u0302intoj ne povis finfine partopreni, c\u0302ar pluraj aviadoj estis nuligitaj. Tio, ekzemple, okazis al dekseso da polaj alig\u0302intoj."}, {"text_idx": "#000004", "text": "Subtenis la arang\u0302on Asocio de Amikoj de la Medino de Hammamaet kaj en g\u0302i partoprenis, ankau\u0306, grupo da kvar katalunoj, nome Gemma, Mauro, Saioa kaj Xavi. Ni prezentis, i.a. prelegon pri la rilato inter lingva justeco kaj militoj. La rekontig\u0302on kompletigis sinsekvo da vizitoj al la Muzeo de la Bardo \u2014mondfama pro ties kolekto de mozaikoj\u2014, kaj al la antikva urbo Cartago, al la urbeto Sidi Bu-Saido kaj al la urbo Kajruano, la unua islama urbo de Magribo."}]